ตลาดหุ้นเอเชียเปิดลบ วิตก “สหรัฐ-จีน” ตึงเครียด-ยอดติดเชื้อโควิดพุ่งต่อเนื่อง
ตลาดหุ้นเอเชียเปิดลบ วิตกสหรัฐ-จีน ตึงเครียด-ยอดติดเชื้อโควิดพุ่งต่อเนื่อง
ตลาดหุ้นเอเชียเปิดลบ วิตก "สหรัฐ-จีน" ตึงเครียด-ยอดติดเชื้อโควิดพุ่งต่อเนื่อง
23 ก.ค. 2563

ตลาดหุ้นเอเชียปรับตัวลงในเช้าวันนี้ ขณะที่นักลงทุนวิตกกังวลเกี่ยวกับสถานการณ์ตึงเครียดระหว่างสหรัฐกับจีน หลังรัฐบาลสหรัฐสั่งปิดสถานกงสุลจีนที่เมืองฮิวสตัน นอกจากนี้ นักลงทุนยังวิตกเกี่ยวกับยอดผู้ติดเชื้อโควิด-19 ที่ยังคงเพิ่มขึ้นอย่างต่อเนื่อง
ดัชนี TAIEX ตลาดหุ้นไต้หวันเปิดวันนี้ที่ 12,423.02 จุด ลดลง 50.25 จุด, -0.40%
ดัชนี KOSPI ตลาดหุ้นเกาหลีใต้เปิดวันนี้ที่ 2,227.24 จุด ลดลง 1.42 จุด, -0.06%
ดัชนี SSE Composite ตลาดหุ้นจีนเปิดวันนี้ที่ 3,306.15 จุด ลดลง 27.01 จุด, -0.81%
ดัชนี FBMKLCI ตลาดหุ้นมาเลเซียเปิดวันนี้ที่ 1,586.97 จุด ลดลง 0.01 จุด, -0.00%
ดัชนี FTSE STI ตลาดหุ้นสิงคโปร์เปิดวันนี้ที่ 2,596.88 จุด เพิ่มขึ้น 2.35 จุด, +0.09%
ดัชนี HSI ตลาดหุ้นฮ่องกงเปิดวันนี้ที่ 25,235.90 จุด เพิ่มขึ้น 177.96 จุด, +0.71%
ตลาดหุ้นญี่ปุ่นปิดทำการวันนี้ เนื่องในวันแห่งทะเล
ทั้งนี้ รัฐบาลสหรัฐได้สั่งให้จีนปิดสถานกงสุลที่เมืองฮิวสตันภายใน 72 ชั่วโมง ขณะที่จีนกำลังพิจารณาที่จะปิดสถานกงสุลสหรัฐในเมืองอู่ฮั่นเพื่อเป็นการตอบโต้
โดยล่าสุด ประธานาธิบดีโดนัลด์ ทรัมป์แห่งสหรัฐ ได้จัดแถลงข่าวต่อสื่อมวลชนในช่วงเช้าวันนี้ตามเวลาไทยว่า มีความเป็นไปได้ที่รัฐบาลสหรัฐจะสั่งปิดสถานกงสุลของจีนในสหรัฐเพิ่มขึ้น หลังจากที่ได้สั่งปิดสถานกงสุลจีนในเมืองฮิวสตัน อันเนื่องมาจากข้อกล่าวหาที่ว่าจีนกระทำการโจรกรรมข้อมูลลับ
นอกจากนี้ ตลาดยังคงวิตกกังวลเกี่ยวกับการแพร่ระบาดของไวรัสโควิด-19 หลังจำนวนผู้ติดเชื้อทั่วโลกพุ่งทะลุ 15 ล้านรายแล้ว ขณะที่ประธานาธิบดีทรัมป์เตือนว่า การแพร่ระบาดจะเลวร้ายลงอีกก่อนที่สถานการณ์จะดี